63. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 146212 της 29 Οκτ./18 Νοεμ. 1969 (ΦΕΚ Β' 756) Περί εγκρίσεως μεταφοράς μαθήματος των Ανωτέρων Σχολών Υπομηχανικών, Ηλεκτρονικών και Ναυπηγών. Σελ. 444,64(δ) Τεύχος 503 - Σελ. 84 Έχοντες υπ' όψει: 1.Τας διατάξεις του Ν.Δ. 3971/59. 2.Τας διατάξεις της παρ. 3 του άρθρ. 4 του Ν.Δ. 4564/1966, αποφασίζομεν: Εγκρίνομεν όπως οι σπουδασταί των Ανωτέρων Σχολών Υπομηχανικών, Ηλεκτρονικών και Ναυπηγών, οι οποίοι κατά τας προαγωγικάς εξετάσεις της τρίτης περιόδου αποτυγχάνουν εις έν οιονδήποτε μάθημα, εγγράφωνται εις το επόμενον έτος σπουδών, μεταφερομένου του εν λόγω μαθήματος εις το έτος αυτό. Οι ως άνω σπουδασταί υποχρεούνται, όπως εξετάζωνται εις το μεταφερόμενον μάθημα κατά τας προαγωγικάς εξετάσεις του έτους, εις ο επιτρέπεται δια της παρούσης η εγγραφή των. Οι μη επιτυγχάνοντες εκ νέου εις το μεταφερόμενον μάθημα κατά τας προαγωγικάς εξετάσεις υποχρεούνται, όπως εγγραφώσιν εις το αυτό ως άνω έτος σπουδών, καθ' όσον δεν επιτρέπεται μεταφορά μεταφερθέντος ήδη μαθήματος, κατά τα λοιπά ισχυουσών των κειμένων διατάξεων. Η παρούσα ισχύει και δια τους αποτυχόντας εις έν μόνον μάθημα κατά την Γ' εξεταστικήν περίοδον του σχολικού έτους 1968-1969. Η παρούσα δημοσιευθήτω δια της Εφημερίδος της Κυβερνήσεως. Δια της υπ' αριθ. 144545 της 4/15 Νοεμ. 1972 (ΦΕΚ Β' 981) αποφ. Υπ. Παιδείας ενεκρίθη η μεταφορά δύο μαθημάτων αντί του ενός. Ταύτα εφ' όσον έχουν μεταφερθή μέχρι του τελευταίου έτους σπουδών, συνεξετάζονται μετά των λοιπών επί πτυχίω οφειλομένων μαθημάτων, μη υποχρεουμένου του σπουδαστού εις περαιτέρω παρακολούθησιν της διδασκαλίας. Δια της υπ' αριθ. 144545 της 24/30 Νοεμ. 1972 (ΦΕΚ Β' 1035) ομοίας ενεκρίθη από της ενάρξεως του σχολικού έτους 1972-73, η μεταφορά τριών μαθημάτων, αντί των κατά τα ανωτέρω δύο προβλεπομένων. Δια της υπ' αριθ. Φ.415.2/5/98133 της 2/5 Οκτ. 1973 (ΦΕΚ Β' 1189) ομοίας, ηυξήθη ο αριθμός των μαθημάτων, εις α δύνανται να προσέλθουν σπουδασταί της Ανωτέρας Σχολής Υπομηχανικών Αθηνών κατά τας επαναληπτικάς εξετάσεις της Γ' περιόδου (Οκτωβρίου) ως ακολούθως: 1.Εις 4 μαθήματα, εφ' όσον ο σπουδαστής οφείλει 2 εισέτι, μεταφερόμενα. 2.Εις 5 μαθήματα, εφ' όσον ο σπουδαστής μεταφέρει μόνον έν μάθημα. 3.Εις 6 μαθήματα, εφ' όσον ο σπουδαστής ουδέν μάθημα μεταφέρει. 32.Ε.α.61-63 Τεχνικές και Επαγγελματικές Σχολές Μέσης Εκπαίδευσης 